techiaith/cofnodycynulliad_en-cy huggingface dataset:
English: Thank you. And I am aware of the consternation this has caused in the Member's constituency. It's obviously a legal issue that is being enforced at a local level, so I'm unable to comment specifically on it. But I think it's really disappointing, particularly at this time of the year, that local businesses and community members have been unable to work together for the benefit of the town. In the absence of any changes to the UK legislation, I understand Our Aberdare business improvement district, along with other key partners in Aberdare town centre, and that includes the market, are looking to negotiate a way forward on the issue. As a Government, we fully recognise that markets can deliver a variety of much needed benefits for our town centres, and that's why our Transforming Towns placemaking grant can be used to enable local markets to be held in town centres, and why we also commissioned a best practice guide.
Welsh: Diolch. Ac rwyf i yn ymwybodol o'r helynt y mae hyn wedi ei achosi yn etholaeth yr Aelod. Mae'n amlwg yn fater cyfreithiol sy'n cael ei orfodi ar lefel leol, felly ni allaf wneud sylw arno yn benodol. Ond rwy'n credu ei bod yn destun siom mawr, yn enwedig ar yr adeg hon o'r flwyddyn, nad yw busnesau lleol ac aelodau o'r gymuned wedi gallu cydweithio er budd y dref. Yn absenoldeb unrhyw newidiadau i ddeddfwriaeth y DU, rwyf i ar ddeall bod ein hardal gwella busnes Aberdâr, ynghyd â phartneriaid allweddol eraill yng nghanol tref Aberdâr, ac mae hynny'n cynnwys y farchnad, yn ceisio negodi ffordd ymlaen ar y mater. Fel Llywodraeth, rydym ni'n cydnabod yn llawn y gall marchnadoedd sicrhau amrywiaeth o fanteision y mae mawr eu hangen ar gyfer canol ein trefi, a dyna pam y mae modd defnyddio ein grant creu lleoedd Trawsnewid Trefi i alluogi marchnadoedd lleol i gael eu cynnal yng nghanol trefi, a pham y gwnaethom ni hefyd gomisiynu canllaw arfer gorau.
English: Business Minister, many of the services we rely upon are greatly enhanced by a variety of third sector organisations in our communities. This was clear during the pandemic, and, to some extent, I think we underestimate the reach that these organisations have. In my own region, the St John Ambulance Brigade, working for 12 hours a day, seven days a week, has helped thousands of people through their form of service. There are many examples, which highlight not just their key role now, but for the future. Will the Government schedule a debate setting out how we will tell them that the role of the third sector is a crucial part of our public service delivery network? Thank you.
Welsh: Gweinidog busnes, mae llawer o'r gwasanaethau yr ydym ni'n dibynnu arnyn nhw yn cael eu gwella'n fawr gan amrywiaeth o sefydliadau trydydd sector yn ein cymunedau. Roedd hyn yn amlwg yn ystod y pandemig, ac, i ryw raddau, rwy'n credu ein bod ni'n tanbrisio'r cyrhaeddiad sydd gan y sefydliadau hyn. Yn fy rhanbarth i, mae Brigâd Ambiwlans Sant Ioan, sy'n gweithio 12 awr y dydd, saith diwrnod yr wythnos, wedi helpu miloedd o bobl drwy eu math nhw o wasanaeth. Mae llawer o enghreifftiau, sy'n tynnu sylw nid yn unig at eu swyddogaeth allweddol nawr, ond ar gyfer y dyfodol. A wnaiff y Llywodraeth drefnu dadl yn nodi sut y byddwn yn dweud wrthyn nhw fod swyddogaeth y trydydd sector yn rhan hanfodol o'n rhwydwaith darparu gwasanaethau cyhoeddus? Diolch.
English: I think the Member highlights a very important point of how much we've relied on our public services, along with our third sector organisations, to help us as a Government through the COVID-19 pandemic. The Minister for Social Justice is in the Chamber and has heard your request, and I'm sure, in the debates that we hold regularly around the third sector of Wales, that she will consider your request.
Welsh: Rwy'n credu bod yr Aelod yn tynnu sylw at bwynt pwysig iawn o faint yr ydym ni wedi dibynnu ar ein gwasanaethau cyhoeddus, ynghyd â'n sefydliadau trydydd sector, i'n helpu ni fel Llywodraeth drwy bandemig COVID-19. Mae'r Gweinidog Cyfiawnder Cymdeithasol yn y Siambr ac mae wedi clywed eich cais, ac rwy'n siŵr, yn y dadleuon yr ydym ni'n eu cynnal yn rheolaidd ynghylch trydydd sector Cymru, y bydd hi'n ystyried eich cais.
English: Trefnydd, I've raised this issue a number of times now, but, as the issue has not been resolved, I still have constituents contacting me about the difficulty of getting a COVID pass if they can't be vaccinated for medical reasons. The medical reason often means that they also are unable to take a lateral flow test. The Welsh Government website continues to say, 'We are working on a system that will allow this to happen.' Access is being denied to people at the moment, because of the difficulties that they face in getting a pass, and this needs to be resolved urgently. One family contacted me to say that their son, who has autism and who is unable to get vaccinated or take a lateral flow test, was unable to attend an event with the rest of his family because of this, and that this issue was having an adverse impact on people's rights in similar situations. Can we please have a statement on this work from the health Minister, and a timetable as to when this work will be completed?
Welsh: Trefnydd, rwyf wedi codi'r mater hwn ar nifer o adegau erbyn hyn, ond, gan nad ydy'r mater wedi ei ddatrys, rwyf dal i gael etholwyr yn cysylltu â mi ynglŷn â'r anhawster o ran cael pàs COVID os nad ydynt yn gallu cael eu brechu am resymau meddygol. Yn aml, golyga'r rheswm meddygol na allant chwaith gymryd prawf llif unffordd. Ar wefan Llywodraeth Cymru, mae'n parhau i ddweud, 'Rydym yn gweithio ar system fydd yn galluogi hyn i ddigwydd.' Mae mynediad yn cael ei wrthod i bobl ar y funud, oherwydd yr anawsterau maen nhw'n eu hwynebu o ran cael pàs, ac mae angen i hyn gael ei ddatrys ar fyrder. Cefais un teulu yn cysylltu â mi i ddweud nad oedd eu mab, sydd ag awtistiaeth ac sy'n methu cael ei frechu na chymryd prawf llif unffordd, wedi medru mynd i ddigwyddiad gyda gweddill ei deulu oherwydd hyn, a bod y diffyg hwn yn cael effaith andwyol ar hawliau pobl mewn sefyllfa gyffelyb. A gawn ni, os gwelwch yn dda, ddatganiad o ran y gwaith hwn gan y Gweinidog Iechyd a Gwasanaethau Cymdeithasol, ac amserlen o ran pryd y bydd y gwaith hwn wedi ei gwblhau?
English: Thank you. I think you're quite right: it does need to be resolved urgently. And you'll be aware that next Tuesday the Minister for Health and Social Services is updating Members in relation to COVID regulations, and we're also having an oral statement. And I will certainly ask her to look into this issue, and, if we're not able to update Members beforehand, if she can do so during that statement.
Welsh: Diolch. Rwy'n credu eich bod chi'n hollol gywir: mae angen ei ddatrys ar frys. A byddwch chi'n ymwybodol bod y Gweinidog Iechyd a Gwasanaethau Cymdeithasol yn rhoi'r wybodaeth ddiweddaraf i'r Aelodau am reoliadau COVID ddydd Mawrth nesaf, ac rydym ni hefyd yn cael datganiad llafar. Ac yn sicr, byddaf yn gofyn iddi ymchwilio i'r mater hwn, ac, os na allwn ni roi'r wybodaeth ddiweddaraf i'r Aelodau ymlaen llaw, i wneud hynny yn ystod y datganiad hwnnw.
English: Good afternoon, Trefnydd. I'd like to ask for an urgent statement from the Deputy Minister for Social Services with regard to child protection services across Wales. We will all be absolutely horrified at the very tragic death of Arthur Labinjo-Hughes this week, and we must not forget that the people responsible for that are not people working in social services, or, indeed, in any other statutory services. But it is incumbent on us to look at the state of our local authorities, particularly with regard to child protection vacancies. And I know, from my own local authority, how they're struggling to find social workers and team managers at the front line to work in those roles. Just a really quick personal story: my first child protection case was an eight-year-old little girl who had an injury. I thought it was an accidental injury; I was very inexperienced. I went to my team manager and told him the situation. Straight away, he said, 'No. That's not an injury that's been caused accidentally' and he had the experience to be able to guide me and take me through the process. It is absolutely essential that we look at that situation, and that we can confidently say that we have the people in the right places to protect our children in Wales. Thank you.
Welsh: Prynhawn da, Trefnydd. Hoffwn i ofyn am ddatganiad brys gan y Dirprwy Weinidog Gwasanaethau Cymdeithasol ynglŷn â gwasanaethau amddiffyn plant ledled Cymru. Byddwn ni i gyd wedi ein dychryn yn llwyr gan farwolaeth drasig iawn Arthur Labinjo-Hughes yr wythnos hon, ac mae'n rhaid i ni beidio ag anghofio nad y bobl sy'n gweithio yn y gwasanaethau cymdeithasol yw'r bobl sy'n gyfrifol am hynny, nac, yn wir, mewn unrhyw wasanaethau statudol eraill. Ond mae'n ddyletswydd arnom ni i edrych ar gyflwr ein hawdurdodau lleol, yn enwedig o ran swyddi gwag amddiffyn plant. Ac rwy'n gwybod, o fy awdurdod lleol fy hun, sut y maen nhw'n ei chael hi'n anodd dod o hyd i weithwyr cymdeithasol a rheolwyr tîm yn y rheng flaen i weithio yn y swyddi hynny. Dyma stori bersonol gyflym iawn: fy achos amddiffyn plant cyntaf i oedd merch fach wyth oed a gafodd anaf. Roeddwn i'n meddwl ei fod yn anaf damweiniol; roeddwn i'n ddibrofiad iawn. Es i at fy rheolwr tîm a dweud wrtho am y sefyllfa. Yn syth, meddai, 'Na. Nid yw hynny'n anaf sydd wedi ei achosi'n ddamweiniol' ac roedd ganddo'r profiad i allu fy arwain i a fy nhywys i drwy'r broses. Mae'n gwbl hanfodol ein bod ni'n edrych ar y sefyllfa honno, a'n bod ni'n gallu dweud yn hyderus fod gennym ni'r bobl yn y lleoedd iawn i amddiffyn ein plant yng Nghymru. Diolch.
English: Thank you. Certainly, the horrific murder of Arthur Labinjo-Hughes has I think shocked many of us. And here in Wales you'll be aware that we've had the Social Services and Well-being (Wales) Act 2014, which introduced strengthened and robust safeguarding arrangements for Wales, and that really underpinned the Wales safeguarding procedures and all-Wales practice guides. And they're owned by the safeguarding boards and they were issued back in 2019 and they do provide us with that consistent, evidence-based safeguarding practice across Wales, and, as a Government, we will continue to work with the National Independent Safeguarding Board Wales and the regional safeguarding children boards so that we can support those practices. I think you make a very important point about who harmed Arthur, and I think it's often the case that the people who should be absolutely protecting and looking after their children are not the ones to do so. And I think we also need to pay tribute to the challenges that our social workers face on a daily basis. Intervention in private family life has got to be proportionate and appropriate, and I think the point that you raised about your own personal case is very important also. And, again, the Welsh Government has done a great deal of work to provide training.
Welsh: Diolch. Yn sicr, rwy'n credu bod llofruddiaeth erchyll Arthur Labinjo-Hughes wedi dychryn llawer ohonom ni. Ac yma yng Nghymru byddwch chi'n ymwybodol ein bod ni wedi cael Deddf Gwasanaethau Cymdeithasol a Llesiant (Cymru) 2014, a gyflwynodd drefniadau diogelu cryfach a chadarn i Gymru, ac a oedd yn wirioneddol sail i weithdrefnau diogelu Cymru a chanllawiau ymarfer Cymru gyfan. Ac maen nhw'n eiddo i'r byrddau diogelu a chawson nhw eu cyhoeddi yn ôl yn 2019 ac maen nhw yn rhoi'r arferion diogelu cyson sy'n seiliedig ar dystiolaeth i ni ledled Cymru, ac, fel Llywodraeth, byddwn yn parhau i weithio gyda Bwrdd Diogelu Annibynnol Cenedlaethol Cymru a'r byrddau diogelu plant rhanbarthol er mwyn i ni allu cefnogi'r arferion hynny. Rwy'n credu eich bod chi'n gwneud pwynt pwysig iawn ynghylch pwy a niweidiodd Arthur, ac rwy'n credu ei bod yn aml yn wir nad y bobl a ddylai fod yn amddiffyn ac yn gofalu am eu plant yn llwyr yw'r rhai sy'n gwneud hynny. Ac rwy'n credu bod angen i ni hefyd dalu teyrnged i'r heriau y mae ein gweithwyr cymdeithasol yn eu hwynebu bob dydd. Mae'n rhaid i ymyrraeth mewn bywyd teuluol preifat fod yn gymesur ac yn briodol, ac rwy'n credu bod y pwynt y gwnaethoch chi ei godi am eich achos personol eich hun yn bwysig iawn hefyd. Ac, unwaith eto, mae Llywodraeth Cymru wedi gwneud llawer iawn o waith i ddarparu hyfforddiant.
English: Thank you very much, Llywydd. The numbers suffering from COVID-19 continue to be stubbornly high and now we have the omicron variant that has emerged, with the statistics showing, or at least suggesting, that the disease is doubling on a daily basis. A number of schools in Dwyfor Meirionnydd have sent children home from school recently. My own son was sent home for 10 days from Ysgol Godre'r Berwyn in Bala because of the high numbers of children and young people infected with COVID there. But there's a real concern among parents in some of these areas that children haven't been offered the vaccination as of yet. I note that the Government made an announcement today that the booster will be offered to all adults in Wales by the end of January. Will you ensure that a statement is made as soon as possible on when every child and young person will be offered the vaccination, as well, please?
Welsh: Diolch yn fawr iawn, Llywydd. Mae'r niferoedd sydd yn dioddef o COVID-19 yn parhau'n styfnig o uchel, ac erbyn hyn, wrth gwrs, mae'r amrywiolyn omicron wedi dod i'n plith, gyda'r ystadegau'n dangos, neu'n awgrymu, o leiaf, fod yr haint yn dyblu bob deuddydd. Mae nifer o ysgolion yn Nwyfor Meirionnydd wedi gorfod gyrru eu plant yn ôl o'r ysgol yn ddiweddar. Roedd fy mab fy hun wedi cael ei yrru nôl am 10 diwrnod o Ysgol Godre'r Berwyn, y Bala, oherwydd niferoedd uchel y plant a phobl ifanc oedd efo COVID yno. Ond mae yna bryder mawr ymhlith rhieni yn rhai o'r ardaloedd yma nad ydy plant wedi cael cynnig y brechlyn eto. Dwi'n nodi bod y Llywodraeth wedi gwneud cyhoeddiad heddiw y caiff yr hwblyn ei gynnig i bob oedolyn yng Nghymru cyn diwedd Ionawr. A wnewch chi sicrhau bod datganiad yn cael ei wneud mor fuan â phosib ynghylch erbyn pryd y bydd pob plentyn a pherson ifanc yn cael cynnig y brechlyn hefyd, os gwelwch yn dda?
English: Yes, absolutely we will make sure that we update Members.
Welsh: Byddwn, yn sicr, byddwn yn gwneud yn siŵr ein bod ni'n rhoi'r wybodaeth ddiweddaraf i'r Aelodau.
English: The next item is the statement by the First Minister on the update on the programme for government, and I call on the First Minister to make the statement - Mark Drakeford.
Welsh: Yr eitem nesaf, felly, yw'r datganiad gan y Prif Weinidog ar y rhaglen lywodraethu a'r diweddariad ar hynny. Dwi'n galw ar y Prif Weinidog i wneud ei ddatganiad - Mark Drakeford.
English: Llywydd, our programme for government for this term was published within weeks of the elections in May, and I made a statement to the Senedd on 15 June. The programme was published early, so that we could make a start on the radical and ambitious policies that we need as we face the unique combination of the ongoing pandemic, the aftermath of Brexit and the challenge of climate change. We also face the first majority Conservative Government at Westminster in the history of devolution, a Government that routinely attempts to undermine and roll back the devolution settlement at every turn, a settlement which has been endorsed in two successive referendums. Today, I want to provide an update on progress and draw attention to amendments made to the programme for government to reflect the co-operation agreement, which the leader of Plaid Cymru and I signed last week.
Welsh: Llywydd, cyhoeddwyd ein rhaglen lywodraethu ar gyfer y tymor hwn o fewn wythnosau i'r etholiadau ym mis Mai, a gwnes i ddatganiad i'r Senedd ar 15 Mehefin. Cyhoeddwyd y rhaglen yn gynnar er mwyn i ni ddechrau ar y polisïau radical ac uchelgeisiol sydd eu hangen arnom wrth inni wynebu'r cyfuniad unigryw o'r pandemig parhaus, adladd Brexit a'r her o newid yn yr hinsawdd. Rydym hefyd yn wynebu'r Llywodraeth fwyafrifol Geidwadol gyntaf yn San Steffan yn hanes datganoli, Llywodraeth sy'n ceisio tanseilio a dirwyn y setliad datganoli yn ôl fel mater o drefn, setliad sydd wedi'i gymeradwyo mewn dau refferendwm yn olynol. Heddiw, rwyf am roi'r wybodaeth ddiweddaraf am y cynnydd a thynnu sylw at welliannau a wnaed i'r rhaglen lywodraethu i adlewyrchu'r cytundeb cydweithio a lofnodwyd gan arweinydd Plaid Cymru a fi yr wythnos diwethaf.
English: Llywydd, I make this statement as we continue to respond to the pandemic, including to the latest adverse developments in order to meet our overriding priority in the programme for government, and that is to keep Wales safe at a time of a global public health crisis. This week marks a year since vaccinations became available. Since then, more than 5.5 million doses have been given to adults and children over the age of 12 in Wales, thanks to the enormous efforts of our vaccination programme. Last week, the first case of the new omicron variant was confirmed in Wales. We now stand on the brink of another potentially perilous moment in our efforts to keep Wales safe and to keep Wales open. Our public health experts have modelled the potential effect of the new variant in Wales, drawing on the latest information from South Africa and other parts of the world. While there is still a great deal to be learned and any modelling at this point is inevitably provisional, we have to brace ourselves for the potential for a formidable wave of new infections in the new year, potentially just six weeks from now, if we cannot slow the spread of this new variant.
Welsh: Llywydd, wrth i mi roi'r datganiad hwn rydym ni'n parhau i ymateb i'r pandemig, gan gynnwys i'r datblygiadau er gwaeth diweddaraf, er mwyn cyflawni ein prif flaenoriaeth yn y rhaglen lywodraethu, sef diogelu Cymru mewn cyfnod o argyfwng iechyd cyhoeddus byd-eang. Mae'r wythnos hon yn nodi blwyddyn ers i'r brechiadau fod ar gael. Ers hynny, mae mwy na 5.5 miliwn o ddosau wedi eu gweinyddu i oedolion a phlant dros 12 oed yng Nghymru, o ganlyniad i ymdrechion aruthrol ein rhaglen frechu. Yr wythnos diwethaf, cafwyd cadarnhad o'r achos cyntaf o'r amrywiolyn newydd, omicron, yng Nghymru. Rydym ni'n sefyll ar drothwy adeg beryglus arall, o bosibl, yn hanes ein hymdrechion i ddiogelu Cymru a chadw Cymru ar agor. Mae ein harbenigwyr iechyd cyhoeddus wedi modelu effaith bosibl yr amrywiolyn newydd yng Nghymru, gan ddefnyddio'r wybodaeth ddiweddaraf o Dde Affrica ac o rannau eraill o'r byd. Er bod llawer i'w ddysgu o hyd a darpariaethol, yn anochel, yw unrhyw fodelu ar hyn o bryd, mae'n rhaid i ni ymbaratoi ar gyfer y posibilrwydd o don arswydus newydd o heintio yn y flwyddyn newydd, chwe wythnos o heddiw o bosibl, os na allwn ni arafu ymlediad yr amrywiolyn newydd hwn.
English: First Minister, thank you for your statement, and can I agree with you on your last pronouncement there about the challenges ahead for us, and the need for people to come forward and get the booster vaccine, and bearing down on this terrible virus, and also the pressures that it's putting on our NHS? So, it's always good to start a statement on a point where we can find common agreement, but where we disagree, obviously, is what the leader of Plaid Cymru said about the agreement that you've reached with Plaid Cymru - that this was a down payment on independence. So, is this programme for government that you're introducing today a down payment on independence, First Minister, because it would be good to hear what your take is on it, because - and the last time I looked - I've always thought that the Labour Party was a unionist party?
Welsh: Prif Weinidog, diolch i chi am eich datganiad, ac a gaf i gytuno â chi o ran eich pwynt olaf chi yn y fan yna am yr heriau sydd o'n blaenau ni, a'r angen i bobl ddod ymlaen a chael y brechlyn atgyfnerthu, a threchu'r feirws ofnadwy hwn, a'r pwysau y mae'n eu rhoi ar ein GIG ni hefyd? Felly, peth da bob amser yw dechrau datganiad ar bwynt y ceir cytundeb cyffredin arno, ond lle'r ydym ni'n anghytuno, yn amlwg, yw'r hyn a ddywedodd arweinydd Plaid Cymru am y cytundeb yr ydych chi a Phlaid Cymru wedi ei lunio - mai blaendal annibyniaeth oedd hwn. Felly, a yw'r rhaglen lywodraethu hon yr ydych chi'n ei chyflwyno heddiw yn flaendal o ran annibyniaeth, Prif Weinidog, oherwydd byddai hi'n beth da i ni gael clywed beth yw eich barn chi ar hynny, oherwydd - y tro olaf i mi edrych - rwyf i wedi credu erioed mai plaid unoliaethol yw'r Blaid Lafur?
English: I thank Adam Price for those comments. Of course, I agree with what he said about the spirit of the programme that we've agreed together. Where we can co-operate, it's important that we do co-operate, and that's been part of the history of devolution here in Wales from the outset. What we've agreed in this term is something new - something that we've created together here in Wales - but it's part of the tradition that we've created. We can co-operate, it's important for us to do that.
Welsh: Diolch yn fawr i Adam Price am ei sylwadau. Wrth gwrs, dwi'n cytuno â beth ddywedodd e am ysbryd y rhaglen rŷn ni wedi cytuno arni gyda'n gilydd. Lle allwn ni gydweithio, mae'n bwysig i ni gydweithio, ac mae hynny wedi bod yn rhan o hanes datganoli yma yng Nghymru o'r cychwyn. Mae beth rŷn ni wedi cytuno yn y tymor hwn yn rhywbeth newydd - rhywbeth rŷn ni wedi'i greu yma gyda'n gilydd yng Nghymru - ond mae'n rhan o'r traddodiad rŷn ni wedi'i greu. Ble allwn ni gydweithio, mae'n bwysig i ni wneud hynny.
English: Thank you, First Minister, for your statement today. I'm really glad you gave that robust message around the importance of vaccinations and boosters, which will, of course, underpin what we want to do over the coming period. Will you also reaffirm the importance of face coverings, physical distancing and hand washing to keep ourselves and our loved ones safe this Christmas? I also welcome the commitment to extend free school meal provision, building on the previous programme for government. I think one of the most important interventions during the pandemic has been providing access to free school meals 365 days of the year to eligible children and young people. We know, of course, that provision has been guaranteed by the Welsh Government until Easter 2022, but what consideration has the Government given to this aspect of its work, and whether it might be extended, to make sure that children and young people don't go hungry during the school holidays? Finally, I welcome your comments around the real living wage for our social care workforce. When can we expect an update on the next steps from those discussions?
Welsh: Diolch, Prif Weinidog, am eich datganiad heddiw. Rwy'n falch iawn eich bod wedi mynegi'r neges gadarn honno ynghylch pwysigrwydd brechiadau a dosau atgyfnerthu, a fydd, wrth gwrs, yn sail i'r hyn yr ydym ni'n awyddus i'w wneud dros y cyfnod nesaf. A wnewch chi gadarnhau pwysigrwydd gorchuddion wyneb hefyd, yn ogystal â chadw pellter corfforol a golchi dwylo i'n cadw ni ein hunain a'n hanwyliaid yn ddiogel y Nadolig hwn? Rwyf i hefyd yn croesawu'r ymrwymiad i ymestyn darpariaeth prydau ysgol am ddim, gan adeiladu ar y rhaglen lywodraethu flaenorol. Rwyf i o'r farn mai un o'r ymyriadau pwysicaf yn ystod y pandemig fu'r ddarpariaeth o brydau ysgol am ddim 365 diwrnod o'r flwyddyn i blant a phobl ifanc cymwys. Rydym yn gwybod, wrth gwrs, fod gwarant gan Lywodraeth Cymru o'r ddarpariaeth hon hyd at y Pasg 2022, ond pa ystyriaeth y mae'r Llywodraeth wedi ei rhoi i'r agwedd hon ar ei gwaith, ac a ellid ei ymestyn, i sicrhau nad yw plant a phobl ifanc yn mynd yn llwglyd yn ystod gwyliau'r ysgol? Yn olaf, rwy'n croesawu eich sylwadau am y Cyflog Byw Gwirioneddol i'n gweithlu gofal cymdeithasol. Pryd allwn ni ddisgwyl yr wybodaeth ddiweddaraf am y camau nesaf o'r trafodaethau hynny?